Ur film iskis eo Meek's Cutoff. Moarvat ne blijo ket d'an holl. Kregiñ ra an traoù gant ur strollad familhoù kollet. Roet o doa arc'hant da Veek evit ma sikourfe anezho da erruout buanoc'h e-lec'h ma fell dezho en em staliañ. Mont a reont war-raok en aner, kazi dispi. Meek a zeu ordin a-benn da gendrec'hiñ anezho da vont pelloc'h ha da genderc'hel.  Echuiñ a ra ar film tamm pe damm e memes doare, divizet o deus kaout fiziañs en un den all ha pep hini a c'hall ijinañ ma teuont  a-benn pe get. Etretan ne c'hoarvez ket kalz tra estreget gouzañv, espern an dour, koll spi. Tamm-ha-tamm ez eus reoù zo o tont da vezañ un tamm parano pe o kaout c'hoant mont war-gil. An holl o deus keuz, se 'zo sur. Un tammig hir eo ar film neuze, met iskis awalc'h eo pegen efedus eo memestra (ur prantad suspens spontus a zo d'ur mare zo zoken ^^). Ne alifen ket ar film-se evit tud o deus c'hoant kaout dudi dibreder avat.